open-index/open-wikipedia-markdown huggingface dataset:
Sandefunnet

**Sandefunnet** er en rik kvinnegrav som ble avdekket ved arkeologiske undersøkelser av en utpløyd gravhaug i 2005 ved gården Sande i Farsund kommune, Vest-Agder. I graven ble det blant annet funnet:

*En 17 cm lang forgyllet relieffspenne i sølv
*To småspenner
*To hektespenner
*Flere perler i glass og rav
*Et vevsverd
*En pinsett
*To leirkar
*Tekstilrester

Graven har mye til felles med andre graver i området, men er spesiell da få andre graver har blitt fagkyndig undersøkt. Funnet ble undersøkt av og er konservert ved Kulturhistorisk museum i Oslo.

## Eksterne lenker
* Kulturhistorisk museums nettside om funnet
Slottsfjellfestivalen

**Slottsfjellfestivalen**, eller egentlig **Slottsfjell Festival**, ofte bare kalt **Slottsfjell**, er en rock- og popfestival som arrangeres på Slottsfjellet i Tønsberg i Vestfold hver sommer. Som regel blir den arrangert i midten av juli.

Konsertscener og publikumsområder var de første årene konsentrert i områdene rundt ruinene av middelalderfestningen Tunsberghus på Slottsfjellet. Det avholdes også konserter i andre lokaler i byen. Festivalen ble i nyere tid for første gang arrangert i 2003. En serie rockefestivaler med samme navn ble også arrangert tidlig på 1980-tallet fram til og med 1983.

Festivalen ble til og med 2015 arrangert fra torsdag til lørdag, og hadde en kapasitet på 12&nbsp;500 publikummere per dag. Festivalen har totalt fem scener oppe på fjellet; «Kongescenen», «Baglerscenen», «Tårnlunden», «Urørtscenen» og «Kastellscenen» i tillegg til to campingvogn-scener.

Slottsfjell har også klubbscener i byen hvor festen fortsetter etter at festivalområdet stenger.

I 2016 ble festivalen arrangert i fire dager, fra 13. til 16. juli. I 2017 ble festivalen arrangert i fire dager, fra 12. til 15.juli. I 2018 varte festivalen i tre dager. Det ble ikke arrangert festival i 2019, 2020 og 2021.

Fra 2022 blir festivalen arrangert på Kaldnes på Nøtterøy, 800 meter gangvei fra Tønsberg sentrum over Kaldnes bru.

## Band og artister

### 2003

### 2004

### 2005

### 2006
Slottsfjellfestivalen i 2006 ble avholdt 20. til 22. juli. 

Kings of Convenience måtte avlyse sin konsert på grunn av matforgiftning. I alt 21 250 billetter ble solgt til konsertene fra torsdag til lørdag.

### 2007

### 2008
 

### 2009
Slottsfjellfestivalen i 2009 ble avholdt 16. til 18. juli.

### 2010
Slottsfjellfestivalen i 2010 ble avholdt 15. til 17. juli.

### 2011
 
Headlinere
*  Anthrax
*  Biffy Clyro
*  Crystal Castles
*  Erasure
*  Grinderman
*  Kaizers Orchestra
*  Madcon
*  Monster Magnet
*  Röyksopp
*  Datarock

### 2012
Slottsfjellfestivalen i 2012 ble avholdt 19.–21. juli.

### 2024
Slottsfjellfestivalen i 2024 ble avholdt 10.–11. juli.

## Annet
Det har i over hundre år blitt avholdt konserter, teaterforestillinger og andre arrangementer på og ved Slottsfjellet. 18. juni 1932 avholdt Norges Bondelag et historisk skuespill på Slottsfjellet med Karl Holter i rollen som Kong Sverre. Arrangementet trakk til seg omkring 20 000 mennesker. Til Tønsbergs 1100-årsjubileum i 1971 skrev Kåre Holt et historisk drama om prinsessa Kristina av Tunsberg. Det ble framført som fast sommerteater i flere år på friluftscenen på Vestfold Fylkesmuseums område på Tallak rett nord for fjellet. Blues-legenden BB King opptrådte på Slottsfjellet under Vestfold Festspillene i juni 1994.

## Referanser


## Eksterne lenker
* 
* Konsertanmeldelser Slottsfjell Festival 2004: Kongelig Slottsfjellfestival
* Konsertanmeldelser Slottsfjell Festival 2005: Årets fineste festival
* Konsertanmeldelser Slottsfjell Festival 2006: Vidunderlig helg på Slottsfjellet 
* Festivalens hjemmeside: slottsfjell.no
* Live: The Lionheart Brother på Blå
Noel Furlong

**[[Noel Furlong|J.J. «Noel» Furlong]]** (født 25. desember 1937 i Dublin, Irland, død 27. juni 2021 samme sted) er opprinnelig eier av en teppefabrikk, men er mest kjent for sin seier i WSOP i 1999. Han betegner seg selv som en hobbyspiller. Han ble den første fra Irland som vant WSOP.

Hans teppefabrikk har en omsetning på over $ 100 millioner, og fordi han som regel er opptatt med bedriften, deltar han kun på WSOP eller lokale turneringer i Irland.

## Eksterne lenker
*
Chris Ferguson

**Chris «Jesus» Ferguson** (født 11. april 1963 i Los Angeles, USA) er en profesjonell amerikansk pokerspiller.

Ferguson gikk på UCLA hvor han tok filosofisk doktorgrad (Ph.D.) i informatikk med fokus på kunstig intelligens i 1999 etter totalt 18 år på skolen. 

Han har spilt poker siden han var 10 år gammel og begynte i 1994 å spille pokerturneringer. Han vant WSOP i 2000 der han slo T. J. Cloutier heads up. Han er også kjent for å være veldig bra til å kaste spillekort med enorm presisjon og kraft.

Per 2006 har han vunnet over $&nbsp;5&nbsp;700&nbsp;000 på pokerturneringer.

## Referanser


## Eksterne lenker
* 
* 
*
Pastor

**Pastor** er en tittel som særlig blir brukt om menighetsledere i frikirkelige eller andre kristne trossamfunn registrert i henhold til lov om trudomssamfunn og ymist anna. Hos registrerte trossamfunn kan pastortittelen også erstattes av tittelen forstander, fordi dette er den tittel som benyttes under registrering hos Fylkesmannen.

Også hos ikke-kristne trossamfunn registreres lederen som forstander, men disse vil sjelden benytte pastortittelen, som konvensjonelt tillegges kristne trossamfunn.

Sekulærprester i den romersk-katolske kirke tituleres i visse land (Norge, Indonesia) også pastor. Ellers i den katolske kirke er pastor en ren stillingsbetegnelse: Sogneprest.

I Norge er tittelen ubeskyttet så lenge den ikke knyttes til et bestemt registrert trossamfunn, der det er vanlig at personen som innehar pastortittelen er ordinert / vigslet til sin stilling.

Ordet *pastor* er bibelsk (i latinsk oversettelse) kommer via tysk fra latin og betyr egentlig hyrde. Pastor/ hyrde i den kristne betydning gjenfinnes flere steder i Bibelen, bl.a. i Jeremias bok 3,15 og Efeserbrevet 4,11.

I Nederland betyr ”pastor” romersk-katolsk sogneprest.

## Avledede og sammensatte pastortitler
Tittelen pastor brukes også i avledede og sammensatte former:
* **Pastor loci** eller **pastor in loci** betegner den prest som tjenestegjør i et bestemt geografisk område, sogneprest til f.eks. Glemmen menighet i Fredrikstad vil være "pastor loci Glemmen". Tittelen forkortes ofte P.L. eller p.l.
* **Pastor pastorum** betegner pastorenes pastor, og tittelen brukes gjerne om den prest som har hyrdeansvar også for menighetens prester. En biskop vil f.eks. være pastor pastorum. Tittelen forkortes vanligvis PP, f.eks. som dagens romersk-katolske pave: "Benedictus PP. XVI"
* **Superintendent-pastor** har samme betydning som "pastor pastorum". Uttrykket er svært vanlig i engelskspråklig sammenheng, og forkortes Supt.Pr. eller Supt. Pastor. Kirkesamfunn der tittelen superintendent erstatter tittelen biskop bruker ofte også denne sammensatte tittelen.

## Se også
* Prest
* Predikant
* Eldste
* Forstander
Jimmu

**Keiser Jimmu** (神武天皇 *Jinmu Tennō*; også kjent som *Kamuyamato Iwarebiko*; navn gitt ved fødselen: *Wakamikenu no mikoto or Sano no mikoto*) ble ifølge legenden født den 1. januar 711 f.Kr., og døde (også ifølge legenden) den 11. mars 585 f.Kr. Han er den mytiske skaperen av Japan, og var også landets første virkelige keiser. 

Ifølge shintoistisk tro, stammer keiser Jimmu fra solgudinnen Amaterasu. Stamtavlen er som følger:
*Amaterasu skapes av Izanagi.
*Amaterasu får sønnen Ame no Oshihomimi no Mikoto.
*Oshihomini og Akidusi får en sønn: Ninigi-no-Mikoto.
*Ninigi og Konohana-Sakuya får en sønn: Hoori.
*Hoori og Toyotama får en sønn: Ugayafukiaezu-no-Mikoto.
*Ugaya og Tamayori får en sønn: Iwarebiko (Jimmu).

Det japanske keiserhus har tradisjonelt basert sitt krav på tronen ved å nedstamme fra Jimmu. Ingen sikker dato kan bli tilskrevet denne tidlige keiserens liv eller regime, heller ikke for regimene til de første etterkommerne av ham. Regimet til keiser Kimmei (509?-571 e.Kr.), den 29. keiseren av Japan i henhold til den tradisjonelle orden for etterfølgelse, er den første keiser hvor samtidige historikere er i stand til å tilskrive datoer som kan verifiseres.

## Referanser


## Litteratur
* Aston, William George (1896):  ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner:  OCLC 448337491
* Bix, Herbert P. (2001):  ''Hirohito and the Making of Modern Japan.'' New York: HarperCollins. 10-ISBN 0-06-093130-2; 13-ISBN 978-0-06-093130-8
* Brown, Delmer M. & Ichirō Ishida, red. (1979):  ''Gukanshō: The Future and the Past.'' Berkeley: University of California Press. 10-ISBN 0-520-03460-0; 13-ISBN 978-0-520-03460-0;  OCLC 251325323
* Brownlee, John (1997): *[http://books.google.com/books?id=eatISvupicUC&dq=brownlee+Japan&source=gbs_summary_s&cad=0  Japanese Historians and the National Myths, 1600-1945: The Age of the Gods.]* Vancouver: University of British Columbia Press. ISBN 0-7748-0645-1
* Chamberlain, Basil Hall (1920): ''The Kojiki.'' Read before the Asiatic Society of Japan on April 12th, May 10th, and June 21st, 1882; reprinted, May, 1919.  OCLC 1882339
* Earhart, David C. (2007):  ''Certain Victory: Images of World War II in the Japanese Media.''  Armonk, New York: M.E. Sharpe.  10-ISBN 0-7656-1776-5; 13-ISBN 978-0-7656-1776-7
* Morrison, Samuel Eliot. (1948):  ''History of United States Naval Operations in World War II: The Battle of the Atlantic, September 1939 - May 1943.''  Oxford: Oxford University Press. 40 editions -- [gjenopptrykket av University of Illinois Press ved Urbana, 2001. 10-ISBN 0-252-06973-0; 13-ISBN 978-0-252-06973-4]
* Ponsonby-Fane, Richard Arthur Brabazon (1959):  ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac (1834): *Nihon Odai Ichiran*; eller  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  OCLC 5850691 1
* Varley, H. Paul (1980):  ''Jinnō Shōtōki: A Chronicle of Gods and Sovereigns.'' New York: Columbia University Press. 10-ISBN 0-231-04940-4; 13-ISBN 978-0-231-04940-5;  OCLC 59145842
Ninigi-no-Mikoto

**Ninigi-no-Mikoto**(瓊瓊杵尊) var ifølge japansk mytologi barnebarn av solgudinnen Amaterasu, som sendte ham ned til jorden for å plante ris der. Han var Keiser Jimmus bestefar.
Robert Varkonyi

**Robert Varkonyi** (født 7. oktober 1961 i New York) er en profesjonell amerikansk pokerspiller.

Varkonyi ankom WSOP som en amatør i 2002 og ble ikke levnet mye håp for å vinne på finalebordet. Pokerspiller og kommentator for anledningen Phil Hellmuth lovte å barbere av seg alt håret for veldedighet hvis Varkonyi vant. På siste hånd vant Varkonyi med Q 10 mot Julian Gardners J 8, etter felleskortene viste Q 4 4 10 10, som resulterte i at Varkonyi hadde fullt hus mot Gardners flush.

Hellmuth fulgte senere opp løftet sitt og Varkonyi fikk lov til å barbere av deler av håret.

Varkonyi er nå en spaltist for *Card Player Magazine* og spiller fortsatt poker, men har ikke vunnet noen større turneringer etter WSOP i 2002.

## Referanser
Chris Moneymaker

**Chris Moneymaker** (født 1975 i Atlanta i USA) er en amerikansk profesjonell pokerspiller. Da han vant WSOP i 2003 var han en amatør som hadde kvalifisert seg gjennom en «satellite turnering» på Pokerstars.com. Etter seieren, som var hans første live-turnering, sluttet han i jobben sin og begynte å representere Pokerstars.com på fulltid. Han skrev også boken *«Moneymaker: How an Amateur Poker Player Turned $40 into $2.5 Million at the World Series of Poker»* (ISBN 0-06-076001-X).

## Navnet
Etternavnet *Moneymaker* er ikke et pseudonym, men hans faktiske familienavn. I hans tilfelle kan det sees som en tilfeldig aptronym (navn som beskriver personen), men dette har sin bakgrunn i hans forfedre som var myntslagere og endret navn fra det tyske *Nurmacher*.

## Referanser


## Eksterne lenker
* 
* 
*
Sciomyzoidea

* Tangfluer
* Kjerrfluer
* Svingfluer
* Tusenbeinfluer
* Dryomyzidae
* tarefluer Helcomyzidae
* Helosciomyzidae
* Ropalomeridae
 

**Sciomyzoidea** er en gruppe (overfamilie) av fluer som omfatter sju ulike familier. Av disse finnes tangfluer, kjerrfluer, svingfluer, Dryomyzidae og tarefluer (Helcomyzidae) i Norge, mens Helosciomyzidae bare finnes på den sørlige halvkulen og Ropalomeridae i Sør- og Mellom-Amerika. Familiene kjerrfluer og svingfluer omfatter en god del arter, de andre familiene er alle ganske artsfattige, med mindre enn 30 kjente arter i hver. Fluene i Sciomyzoidea er stort sett middels store til ganske store, slanke, med lange og kraftige bein. Mange arter løper mer enn de flyr, og vingene er ofte ganske små og smale. Kjerrfluene har larver som lever som rovdyr på snegler, og familiene tangfluer og tarefluer (Helcomyzidae) er knyttet til oppskyllet tang på havstrender, der de ofte er ekstremt tallrike. De andre familiene har ofte larver som lever i råtnende plantemateriale eller møkk.  Ingen fluer i denne gruppen gjør noe særlig skade, men tangfluer er viktige som føde for vadefugler, og kjerrfluer kan holde nede bestandene av snegler som er mellomverter for husdyrparasitter.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien **Sciomyzoidea** 
****** Familien tangfluer (Coelopidae). Tre arter i Norge. 
****** Familien Dryomyzidae. Bare to arter i Norge. 
****** Familien tarefluer (Helcomyzidae). Bare to arter i Norge. 
****** Familien kjerrfluer (Sciomyzidae). Omtrent 60 arter i Norge. 
****** Familien tusenbeinfluer (Phaeomyiidae). Bare tre arter i Norge.
****** Familien Helosciomyzidae. Ikke i Norge.
****** Familien Ropalomeridae. Ikke i Norge.
****** Familien svingfluer (Sepsidae). Omtrent 25 arter i Norge. 

## Eksterne lenker
*
Carlos Mortensen

**Juan Carlos «El Matador» Mortensen** (født 13. april 1972 i Ambato i Ecuador) er en profesjonell pokerspiller.

Han er kjent som en løs spiller som bløffer ofte. Han flyttet fra Spania til USA på slutten av 90-tallet for å spille poker. Foruten seieren sin i WSOP i 2001 har han også vunnet WPT i 2004. Per 2006 har han vunnet $&nbsp;4&nbsp;370&nbsp;000 og 2 WSOP-armbånd.

Mortensen blir også ofte ansett som den siste profesjonelle pokerspilleren som har vunnet WSOP. De senere vinnerne Robert Varkonyi, Chris Moneymaker, Greg Raymer, Joe Hachem og Jamie Gold ankom alle WSOP som amatører, de fleste av dem via såkalte satelites.

## Referanser


## Eksterne lenker
*
Greg Raymer

**Gregory (Greg) P. «Fossilman» Raymer** (født 1964 i Minot i Nord-Dakota) er en profesjonell amerikansk pokerspiller. Han jobber nå for PokerStars, som er hovedsponsor for EPT.

Han er mest kjent for å ha vunnet WSOP i 2004. Han deltok også i 2001 og 2002. Før han vant WSOP og begynte å jobbe for Pokerstars, var han patentadvokat. 

## Referanser


## Eksterne lenker
*
Keiser Duanzong av Song

**Keiser Duanzong** (kinesisk: &#31471;&#23447;, pinyin: *Du&#257;nz&#333;ng*, opprinnelig navn **Zhao Shi** (趙昰, *Zhào Shì*), født 10. juli 1268, død 8. mai 1278 på Lantau i Guangdong) var Det kinesiske sørlige Song-dynastis nest siste keiser. Han døde før han kom i tenårene, etter å ha vært keiser i navnet i bare to år, fra 1276 til 1278. Han var Song-dynastiets 17. keiser, og dermed Det sørlige Song-dynastis 8. keiser.

## Liv og virke
### Bakgrunn
Zhao Shi var sønn av Keiser Duzong. Han ble *prins Ji* (&#21513;&#29579;) i 1274 og *prins Yi* (&#30410;&#29579;) i 1276.  Dette var de siste år av den mongolske invasjon av Song-riket. Deres styrker krysset Yangtzefloden og rykket frem mot hovedstaden Lin'an (dagens Hangzhou). Storenkekeiserinne Xie måtte kapitulere; keiser Gong (Zhao Shis lillebror) ble tatt til fange, degradert til hertug, og ble senere buddhistmunk. Han oversatte buddhistiske tekster til kinesisk, og fikk en viss betydning i religiøs sammenheng.

### Keiser

Hans intronisering som keiser fant sted i Fuzhou den 14. juni 1276.

Etter at hans lillebror Gong var blitt tatt til fange av mongolene, flyktet keiser Duanzong og en annen av hans lillebrødre, Bing til provinsen Fujian og etablerte sitt regjeringssete i Fuzhou. I 1278, da mongolene var nær ved å bryte gjennom Song-styrkenes siste forsvarslinje, måtte Duanzong flykte unna på nytt. 

Sammen med Lu Xiufu og noen andre av sine ministre, tok han sjøveien og dro sørover til provinsen Guangdong. Så oppholdt han sen en tid på Hongkongøya. På vei dit falt han i havet og holdt på å drukne. Men etter å ha blitt berget, ble han syk, og døde etter to måneder ved Perleflodens utløp i Guangdong, på dagens Lantau (en øy i Hongkong).

Han ble etterfulgt av sin yngre bror, keiser Bing, som regjerte ganske kort og ble Song-dynastiets aller siste keiser.

Det historiske minnesmerke Sung Wong Toi («Song-kongenes terrasse») i det som i dag er Kowloon City ihukommer Zhao Shis flukt til Hongkong.

## Referanser


## Litteratur
* 
*
Joe Hachem

**Joseph «Joe» Hachem** (*uttales Ha-shem*) (arabisk: جوزف هاشم) (født 3. november 1966 i Libanon) er en profesjonell pokerspiller fra Australia. Etter å ha vunnet WSOP i 2005 jobber han for PokerStars, som er hovedsponsor for EPT.

Før jobbet han som kiropraktor. Per 2006 hadde han vunnet $&nbsp;10&nbsp;200&nbsp;000 på pokerturneringer, brorparten av dette i WSOP 2005, der han vant $&nbsp;7&nbsp;500&nbsp;000. Han vant også en WPT-tittel og $&nbsp;2&nbsp;207&nbsp;575 i 2006.

## Eksterne lenker
* 
* 
*
Cnemospathidae

**Cnemospathidae** er en liten familie av fluer som lever på de sørligste landområdene (bortsett fra Antarktis). Det er uklart hvilke arter som bør regnes til gruppen og kanskje bør alle regnes som en undergruppe av sumpfluer. Én art, *Prosopantrum flavifrons*, har blitt spredt til Europa. Disse fluene ser ut til å yngle i kadavere og ekskrementer.

## Systematisk inndeling

* Ordenen tovinger, Diptera
** fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien Sphaeroceroidea (eventuelt Heleomyzoidea)
****** Familien **Cnemospathidae**
******* Slekten *[[Prosopantrum]]* Enderlein  – 12 kjente arter
******** *[[Prosopantrum flavifrons]]* (Tonnoir & Malloch)  – innført til Europa, særlig Storbritannia

## Kilder
* Papp, L. 1998. Families of Heleomyzoidea. I: Papp, L. og Darvas, B. (red.): *Contributions to a Manual of Palaearctic Diptera.* 3: 425-455. Science Herald, Budapest.

## Eksterne lenker
*
Rhinotoridae

**Rhinotoridae** er en liten familie av fluer som stort sett finnes på den sørlige halvkulen. Det er uklart om denne gruppen bør betraktes som en egen familie eller som en undergruppe av sumpfluer.

## Utseende
Middels store (rundt 6 mm) fluer med mønstrede vinger. De kan ligne på kjerrfluer. Pannen er dypt innsunket mellom fasettøynene. **Hodet** er mye høyere enn langt, fasettøynene er runde og ustående. Den brede pannen er dypt innsunket mellom fasettøynene. De tre punktøynene sitter på en tydelig knøl. Ved innerkanten av hvert fasettøye sitter én eller to børster, og det er to framoverrettede børster mellom punktøynene. Antennene er tre-leddete, ganske korte. Det tredje leddet er rundt og bærer en lang antennebørste (*arista*). Ansiktet (under antennene) er ganske langt, uten noen tydelig "nese". Kinnene er dype, med kraftige kinnbørster (*vibrissae*). Munndelene er noe forlenget og tilspisset.

**Brystet** (thorax) er mønstret i gyllent, grått og brunt på grunn av ulik bestøvning. Oversiden har korte, sparsomme hår i tillegg til noen kraftige børster. Sidene mangler hår, men har noen børster. Scutellum (den bakerste ryggplaten) er stort, flatt på oversiden, ofte med knøler eller pigger langs kanten. **Vingene** er middels store, mønstret med mørke og klare flekker. Det er flere tverr-årer mellom den fremste lange åren (R2+3) og vingefremkanten, et unikt trekk for denne gruppen (ikke i slekten *Cairnsimyia*). Beina er korte og kraftige, uten lange børster. **Bakkroppen** er kort og bred. **Larvene** er av typisk fluetype (maggot), hodeområdet er omgitt av en frynse av tentakkelaktige utvekster.

## Levevis
Lite er kjent om biologien til disse fluene. De lever i skog, og larvene til en australsk art ble funnet i ganger laget av billelarver i familien trebukker, i et fiken-tre. Voksne fluer blir tiltrukket til gjærende plantesaft.

## Systematisk inndeling

* Ordenen tovinger, Diptera
** fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien Sphaeroceroidea
****** Familien **Rhinotoridae** (bør kanskje regnes til sumpfluer, Heleomyzidae)
******* Slekten *Anastomyza* Malloch  – fem arter, Sør-Amerika
******* Slekten *Apophoneura* Malloch  – åtte arter, Sør-Amerika
******* Slekten *Cairnsimyia* Malloch  – ni arter, Australia og Ny-Guinea
******* Slekten *Neorhinotora* Lopes – én art, Brasil
******* Slekten *Rhinotora* Schiner  – 12 arter, Sør- og Mellom-Amerika, én art nord til New Mexico og Arizona i USA
******* Slekten *Rhinotoroides* Lopes  – én art, Sør-Amerika
******* Slekten *Zentula* McAlpine  – én art, Australia
******* Slekten *Zinza* Sinclair & McAlpine  – én art, Australia

## Kilder
* McAlpine, J.F. 1987. Rhinotoridae. I: McAlpine, J.F. (m.fl., red.): *Manual of Nearctic Diptera*. 2: 989-992. Agriculture Canada, Ottawa.
* Catalogue of Life 2006. https://web.archive.org/web/20070212042330/http://annual.sp2000.org/

## Eksterne lenker
*
Hoori

**Hoori** var, ifølge japansk mytologi, den tredje og yngste sønnen til kamien Ninigi-no-Mikoto og Konohanasakuya-hime. Han er en av de legendariske forfedrene til Japans keiser. Han er også kjent som *Hohodemi*og *Yamasachihiko*.

Hoori var en jeger, mens han bror, Hoderi, var fisker. En dag begynte de to brødrene å krangle fordi Hoori hadde mistet en fiskekrok han hadde lånt. Hodemi krevde å få tilbake den eksakt samme kroken, og ville ikke godta noen annen. Hoori dro da ned til havets bunn for å finne den, men klarte det ikke. I stedet fant han Toyotama-hime (prinsesse Toyotama), som var datter av havguden Ryujin. Havguden hjalp Hoori å finne Hoderis tapte fiskekrok, og Hoori giftet seg siden med prinsessen.

Hoori bodde sammen med sin hustru i undervannspalasset i tre år, men da fikk han slik hjemlengsel at han ønsket å dra tilbake til sitt eget land. Hans bror tilgav ham da han kom hjem med kroken, og Toyotamabime fødte en sønn de kalte Ugayafukiaezu. Imens Toyotamabime fødte barnet, fikk hun Hoori til å sverge på at han ikke skulle prøve å se hennes virkelige form. Men han brøt løftet, og oppdaget at hun i virkeligheten var et havvesen. Hun skammet seg slik at hun dro hjem til faren sin i havet, og kom aldri tilbake igjen. Ugayafukiaezu giftet seg med Toyotama-himes søster, som oppdro ham, og sammen fikk de en sønn som skulle bli keiser Jimmu, som er kjent som Japans første keiser. Hoori regjerte i Takachiho, Hyuga-provinsen i 560 år.
Lin’an

**Lin'an** kan være:

*Byfylket Lin'an i den subprovinsielle by Hangzhou i provinsen Zhejiang i Folkerepublikken Kina;
*Selve byen Hangzhou, som før het *Lin'an*.
Luísa Diogo

**Luísa Dias Diogo** (1958–2026) var statsminister i Mosambik fra februar 2004 til januar 2010. Hun erstattet Pascoal Mocumbi som hadde vært statsminister i de foregående ni årene. Før hun ble statsminister, var hun planleggings- og finansminister og hun innehar fortsatt dette embetet. Hun er den første kvinnelige statsminister i Mosambik. Diogo representerte partiet FRELIMO.

Diogo studerte økonomi ved Maputos Eduardo Mondlane Universitet. Hun fikk bachelorgrad i 1983 og en mastergrad i finansøkonomi ved Universitetet i London i 1992. I 1980 begynte hun å arbeide i Mosambiks finansdepartement. Hun ble leder av en avdeling i 1986 og i 1989 ble hun direktør for nasjonalbudsjettet. Så arbeidet hun for Verdensbanken som programoffiser i Mosambik. I 1994 sluttet hun seg til FRELIMO-regjeringen som vise–finansminister.

Hun var den internasjonale gjestetaleren ved det britiske Labour-partiets konferanse i september 2005.

## Utmerkelser
*  2. klasse av Eduardo Mondlane-ordenen (2005)

## Referanser
Partido da Social Democracia Brasileira

**Partido da Social Democracia Brasileira (PSDB)**, *Det brasilianske sosialdemokratiske parti*, er et politisk parti i Brasil. Partiet ble stiftet i 1988.

Noen av politikerne som kommer fra PSDB er Fernando Henrique Cardoso (Brasils president i årene 1995-2003), Tasso Jereissati (senator i delstaten Ceará og partiets president), Geraldo Alckmin (tidligere guvernør i delstaten São Paulo og kandidat ved presidentvalget i 2006), Aécio Neves (guvernør i delstaten Minas Gerais) og José Serra (tidligere borgermester i São Paulo og kandidat ved presidentvalget i 2003).

## Referanser


## Eksterne lenker
* 
*
Toponymi

**Toponymi** (gresk: τόπος, *tópos*, «sted» og ὄνομα, *ónoma*, «navn») er den taksonomiske læren om **toponymer** (stedsnavn), deres opprinnelse og deres betydning. Toponymi er en gren innen onomastikken, som er læren om navn av alle slag.

Et **toponym** er et navn på et sted, område eller en annen del av jordens overflate eller en annen sted.

Innen lingvistikk og etnologi er et toponym avledet fra et sted eller et område. Innen anatomi er et toponym et sted på kroppen, i motsetning til et navn på et organ. Innen biologi er et toponym det vitenskapelige navnet på en plante.

En **toponymist** er en som studerer toponymi.

## Referanser


## Litteratur
* Hallaråker, Peter (1997): *Innføring i stadnamn - innsamling og gransking*. Universitetsforlaget. ISBN 9788200228318.
* Harsson, Margit; Helleland, Botolv (1995): 
* Sandnes, Jørn; Stemshaug, Ola (2007): *Norsk stadnamnleksikon*, Oslo: Det norske samlaget, ISBN 978-82-521-4905-0.

## Se også
* Lov om stadnamn
* Sentralt stedsnavnregister

## Eksterne lenker
* Norske stedsnavn - fra grav til Graff, fra tale til skrift- artikkel fra forskning.no 24.10.12
* Finn Myrvangs sider om stedsnavn, særlig i Nordland og Sør-Troms
Historisk presens

**Historisk presens** er presensformen (nåtidsformen) av verb brukt om hendelser i fortiden. Hensikten med å bruke historisk presens er å skape større nærhet til begivenhetene enn preteritumsformen gir. Eksempler:

**Da han fikk høre det, ble han rasende.* (preteritum)
**Da han får høre det, blir han rasende.* (historisk presens)

Bruken av *da* og *når* skal være den samme i historisk presens som i preteritum. I dag er det en økende tendens til å bruke *når* istedenfor *da* i historisk presens, i likhet med den tilsvarende tendensen i presens og preteritum.

## Eksterne lenker

* Om historisk presens, fra Riksmålsforbundets nettsider
* «Dramatisk presens, historisk presens og episk presens» , fra nettstedet fortellerkunstner.no
* Om historisk presens, fra nettstedet vgskole.no
Klyve

**Klyve** er en større bydel (drabantby) i Skien i Telemark, men med stor grad av tilhørighet til Porsgrunn på grunn av den kortere avstanden til Porsgrunn sentrum. Stedet har rundt 12&nbsp;000 innbyggere i Skien/Porsgrunn-området. Det ble i hovedsak ble utbygget på 70-tallet på grunn av industrioppblomstringen, og består av både boligblokker, rekkehus og eneboliger.

## Stedsnavnet
Området har navn fra Klyve gård, som i 1886 ble solgt fra gårdbruker Hans Nenset til daværende Solum kommune. Kommunen anla deretter gamlehjem på gården. Gården Klyve ble ryddet i eldre jernalder, og som typisk for gårder fra den perioden er navnet hentet fra topografien på stedet.

## Litteratur
* Birger A. Øvrum: «En bygdemølle» i «Kjenn din by – lokalhistorie fra Skien og omegn», Skien historielag, Skien 1989, side 60-62

## Referanser
New chemical entity

Et **new molecular entity** (**NME**) eller en **new chemical entity** (**NCE**) er ifølge det amerikanske Food and Drug Administration (FDA) et legemiddel som ikke inneholder noen aktiv «moiety» som har blitt godkjent av FDA i noen annen søknad innsendt under paragraf 505(b) i Federal Food, Drug, and Cosmetic Act.

En aktiv moiety vil si det molekyl eller ion, unntatt de tilkoblede deler av molekylet som gjør at legemidlet er en ester, et salt (inkludert et salt med hydrogen eller koordineringsbindinger) eller andre kovalente derivater (slik som et kompleks, chelat eller clathrat) av molekylet, som er ansvarlig for de fysiologiske og farmakologiske virkningene til legemiddelsubstansen.

NCE er et kjemisk molekyl utviklet av det innoverende selskap i det tidlige stadium av legemiddeloppdagelsen som etter å ha gjennomgått kliniske utprøvinger eventuelt kan vise seg å være et legemiddel som kan være en kur for en sykdom. Syntese av NCE er det første trinn i utviklingsprosessen av et legemiddel. Når først syntesen av NCE er fullført har selskaper to muligheter videre. De kan enten satse på kliniske utprøvinger på egen hånd eller lisensiere NCEet til et annet selskap. I det sistnevnte tilfellet kan selskaper unngå den dyre og langvarige prosessen med kliniske utprøvinger ettersom lisensmottakerselskapet vil utføre videre kliniske utprøvinger og deretter lansering av legemidlet. Selskapet som velger denne forretningsmodellen kan generere høye marginer ettersom de får en enorm engangsbetaling for NCE-et og i tillegg inngår en inntektsdelingsavtale med lisensmottakerselskapet.
NCE

**NCE** kan referere til:

* New chemical entity
* Norwegian Centres of Expertise
* IATA-kode for Côte d'Azur internasjonale lufthavn
Mormotomyiidae

**Mormotomyiidae** er kanskje verdens minst utbredte fluefamilie. Denne familien omfatter bare én kjent art, som bare er funnet på ett sted: en bergsprekk, ca. en meter bred, i Kenya, der en flaggermuskoloni holder til. Larvene lever av flaggermus-guano, og de voksne fluene slikker trolig i seg svette fra flaggermusene.

## Utseende
En ganske stor, gulbrun flue med sterkt reduserte vinger, edderkopp-lignende. Hele kroppen er dekket av lange, krøllete hår. Fasettøynene er sterkt redusert og punktøyne mangler. Antennene er tre-leddete, det andre leddet er ganske langt med en lengdesøm, det tredje er lite og delvis skjult av det andre leddet. Kinnbørster (*vibrissae*) finnes. Både vingene og svingkøllene er sterkt redusert. Det sterkt avvikende utseendet gjør denne fluen vanskelig å klassifisere, men det kan være den hører hjemme i overfamilien Sphaeroceroidea.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora
***** Overfamilien Sphaeroceroidea (?usikker plassering)
****** Familien **Mormotomyiidae**
******* ***Mormotomyia hirsuta*** Austen, 1936

## Kilder
McAlpine, J.F. 1989. Phylogeny and classification of the Muscomorpha. I: McAlpine, J.F. (m.fl., red.): *Manual of Nearctic Diptera.* 3: 1397-1518. Agriculture Canada, Ottawa.

## Eksterne lenker
*
Sphaeroceroidea

* Springfluer
* Sumpfluer
* Rhinotoridae
* Cnemospathidae
* småsumpfluer Borboropsidae
* Chiropteromyzidae
* Trixoscelididae
* gulfluer Chyromyidae
* Mormotomyiidae
 

**Sphaeroceroidea** er en gruppe (overfamilie) av fluer som omfatter to artsrike familier, springfluer og sumpfluer, og noen ganske artsfattige grupper. Familiene Rhinotoridae, Cnemospathidae, småsumpfluer Borboropsidae, Chiropteromyzidae og Trixoscelididae blir ofte regnet som delgrupper av sumpfluene. Familien Mormotomyiidae omfatter bare én kjent art, som bare er kjent fra en ca. en meter bred bergsprekk i Kenya, den er dermed kanskje den minst utbredte av alle fluefamiliene. De fleste fluene i denne gruppen lever i ulike slags råtnende materiale, som døde planter, møkk og guano. Noen arter av sumpfluer kan gjøre skade ved soppdyrking. 

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora
***** Overfamilien **Sphaeroceroidea** 
****** Familien sumpfluer (Heleomyzidae). Omtrent 40 arter i Norge. 
****** Familien Chiropteromyzidae. Kanskje én eller to arter i Norge. 
****** Familien småsumpfluer Borboropsidae. Én art i Norge.
****** Familien Trixoscelididae. Bare tre arter i Norge.
****** Familien Cnemospathidae. Ikke i Norge.
****** Familien Rhinotoridae. Ikke i Norge. 
****** Familien gulfluer Chyromyidae Schiner, 1863. Trolig bare to arter i Norge.
****** Familien Mormotomyiidae. Ikke i Norge. 
****** Familien springfluer (Sphaeroceridae). Omtrent 80 arter i Norge.

## Eksterne lenker
*
Onomastikk

**Onomastikk** eller **onomatologi**, også kalt **navnegranskning** eller **navneforskning**, er læren om navn, deres opphav og deres betydning. Termen *onomastikk* er avledet fra gresk ὄνομα *ónoma*), som betyr «navn». Onomastikk er en gren innen etymologien, «læren om alle ords opphav og betydning».

Onomastikken deles inn i tre hovedgrener:
* Antroponymi: læren om personnavn.
* Toponymi: læren om stedsnavn.
* Bionomi: læren om navn på dyr og planter.

## Litterær onomastikk
I litteraturen gir man ofte personer navn som har spesiell betydning. Hensikten er å gjøre personen levende og minneverdig. I litterær onomastikk ønsker man å kartlegge forfatterens valg av og bruk av navn. Et eksempel er i forbindelse med ibsenforskningen, hvor man undersøker Ibsens bruk av både personnavn og stedsnavn.

## Noter


## Referanser


## Litteratur
* Windt, Benedicta (2006): «Personnavn i litteraturen», *Norsk Litterær Årbok 2006*. Det Norske Samlaget, ISBN 978-82-521-6796-2
Celyphidae

**Celyphidae** er en liten familie av merkelig utseende fluer. Scutellum (den bakerste ryggplaten på brystdelen) er svært forlenget og dekker mesteparten av bakkroppen. Dette, og det at fluene er harde og ofte metallisk fargede, gjør at de ved første øyekast ligner mer på biller enn på fluer. Alle artene lever i tropene i den gamle verden. Tross sitt spesielle utseende er de trolig nært beslektet med løvfluene.

## Utseende
Små til middelsstore (3–8 mm), tettbygde fluer, ofte metallisk fargede. De er lette å kjenne igjen (dersom man i det hele tatt gjenkjenner dem som fluer) på det veldig store scutellum-et. **Hodet** er bredt, glatt og skinnende. Fasettøynene er ganske små og runde og pannen er bred. Punktøynene er sterkt redusert eller mangler helt. Børstene på hodet er små og lite påfallende. Antennene er forholdsvis slanke, det innerste leddet er lengre enn bredt. Nær spissen av det tredje leddet sitter en antennebørste (*arista*) som gjerne er sterkt utvidet nær roten, og kan være nesten like bred som det tredje antenneleddet. **Brystet** (thorax) er rundt hvelvet, og scutellum (den bakerste ryggplaten) er minst like lenagt som resten av brystet, og dekker det meste av bakkroppen. Som resten av kroppen mangler brystet kraftige børster. **Vingene** er korte og brede, bredt avrundet i spissen. Når fluene ikke flyr, er vingene foldet under scutellum og ikke synlige, noe som øker likheten mellom disse fluene og biller. Ved bakkanten av vingen sitter vanligvis en stor, hårete lapp (*alula*). **Bakkroppen** er stor, høyt hvelvet og hard, for det meste skjult av scutellum. **Beina** er korte og slanke. **Larvene** er forholdsvis lange og tynne, få arter er kjente.

## Levevis
Larvene lever av råtnende plantemateriale på fuktige steder, særlig på gressmarker og ved vann. De utvikler seg ganske fort, livvsyklusen tar gjerne 20-25 dager. I likhet med biller tar det flere dager fra disse fluene klekkes til kroppen er ferdig herdet.

## Systematisk inndeling

* Ordenen tovinger, Diptera
** fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien Lauxanioidea
****** Familien **Celyphidae**
******* Slekten *[[Acelyphus]]* Malloch  – Asia
******* Slekten *[[Afrocelyphus]]* Vanschuytbroeck  – Afrika
******* Slekten *[[Celyphus]]* Dalman  – Afrika og Asia
******** Underslekten *[[Celyphus]]* Dalman – Asia
******** Underslekten *[[Hemiglobus]]* Frey  – Afrika
******** Underslekten *[[Paracelyphus]]* Bigot  – Asia
******* Slekten *[[Chamaecelyphus]]* Frey – Afrika
******* Slekten *[[Idioscelyphus]]* Malloch  – Asia
******* Slekten *[[Oocelyphus]]* Chen  – sørlige *Kina*
******* Slekten *[[Spaniocelyphus]]* Hendel  – Afrika og Asia

## Kilder
* Papp, L. 1998. Family Celyphidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 401-407. Science Herald, Budapest.

## Eksterne lenker
*
Samora Machel

**Samora Moisés Machel** (født 29. september 1933 i Gazaprovinsen i Portugisisk Øst-Afrika, død 19. oktober 1986 i Mbuzini i Sør-Afrika) var frigjøringsleder, sosialistisk revolusjonær og den første presidenten i Mosambik etter uavhengigheten fra Portugal, fra 1975 til 1986. Han døde da flyet hans styrtet i et fjellområde nordøst i Sør-Afrika, nær grensen til Mosambik og Swaziland. I 1975–1976 ble han tildelt Lenins fredspris.

## Ungdom
Samora ble født i landsbyen Xilembene i Gazaprovinsen, som det tredje barnet til en forholdsvis velstående jordbruker, Mandhande Moisés Machel. Samora var barnebarn av en av de gamle krigerne til den kjente Gaza-høvdingen Ngungunhane. Han begynte på skolen 8-9 år gammel, og var ferdig på en katolsk misjonsskole 17 år gammel.

I 1952 begynte han å utdanne seg til sykepleier – en av de få videregående utdannelsene som var åpne for den svarte delen av befolkningen. I 1956 begynte han å arbeide som sykepleier på sentralsykehuset i hovedstaden Lourenço Marques, og ble noen måneder senere overført til øya Inhaca, i Det indiske hav øst for hovedstaden. Han giftet seg med Sorita Tchaiakomo, og de fikk fire barn: Joscelina, Edelson, Olívia og Ntewane.

## Frigjøringskampen
Rundt 1960/1961 ble det etablert flere mosambikiske nasjonalistorganisasjoner i nabolandene. Machel traff Eduardo Mondlane da han kom på besøk fra USA til Lourenço Marques i 1961. Året etter lyktes det å forene de ulike nasjonalistorganisasjonene, i form av etableringen av FRELIMO, der Eduardo Mondlane ble valgt som leder. Machel reiste fra Mosambik i begynnelsen av 1963, og kom via Botswana til Dar-es-Salaam i Tanzania der FRELIMO hadde sitt hovedsete. Han fikk militær opplæring i Algerie og var i militærleirer i Tanzania og Malawi.

## Presidentskap
Machel ble innsatt som Mosambiks første president 25. juni 1975, etter det politiske skiftet som kom med nellikrevolusjonen i Portugal. Den 19. oktober 1986 var Machel på vei tilbake fra et internasjonalt møte i Malawi i presidentflyet (Tupolev Tu-134) da flyet krasjet i Lebombofjellene nær Mbuzini i Sør-Afrika, like ved grensen til Mosambik og Swaziland. Det var ni overlevende, men president Machel og 24 andre døde, deriblant mosambikiske ministere og embetsmenn. Representanter for Sovjetunionen lanserte teorien om at flyet med vilje ble omdirigert av et falskt navigasjonssignal i regi av det militære etterretningsvesenet til apartheid-regimet i Sør-Afrika. En rekke spekulasjoner er fortsatt knyttet til flystyrten, men selv nyere etterforskning utført på oppdrag fra den sørafrikanske regjeringen har ikke kunnet fastslå om årsaken var en pilotfeil, teknisk feil eller sabotasje i regi av det sørafrikanske apartheidregimet.

Enken etter Samora, Graça Machel, giftet seg i 1998 med Nelson Mandela. Machel giftet seg med henne i 1977, da Graça Simbine var utdanningsminister i Mosambik.

## Referanser
Armando Guebuza

**Armando Emílio Guebuza** (født 20. januar 1943) var president i Mosambik fra 2005 til 2015.

Han var FRELIMOs kandidat i valget i desember 2004 som han vant med 63,7% av stemmene. Han ble tatt i ed 2. februar 2005. Internasjonale observatører i valget kritiserte det faktum at den nasjonale valgkommisjonen (CNE) ikke klarte å gjennomføre et rettferdig og oversiktlig valg. De nevnte en rekke mangler ved valgautoritetene som det styrende partiet FRELIMO trakk nytte av.

Guebuza er et tidligere medlem av partiets politbyrå og tjente i en kort periode som del av det ti medlemmer store kollektive statsoverhode etter det uventede dødsfallet til Samora Machel i 1986.

Guebuza ble født i det nordlige Mosambik. Han sluttet seg til FRELIMO i en alder av 20 år, kort tid etter at det startet Mosambiks uavhengighetskrig mot Portugal. Innen uavhengigheten ble oppnådd i 1975, hadde Guebuza blitt en viktig general og leder i FRELIMO. Han ble innenriksminister i Machel-regjeringen og gav ordre om å tvinge portugisiske innbyggere til å forlate landet innen 24 timer, kjent som «24 20»-ordren på grunn av at innbyggerne ble begrenset til å ta med seg 20 kg med bagasje. I løpet av 1980-årene utviklet Guebuza et upopulært program kjent som «operasjon produksjon» hvor arbeidsløse mennesker fra de urbane områdene ble flyttet til landsbygda i de nordlige delene av landet.

Etter Machels død i et flykrasj i Sør-Afrika, ble han del av en komité som etterforsket omstendighetene rundt krasjet, men som ikke fant en endelig konklusjon. Han representerte FRELIMO i fredsforhandlingene med RENAMO-geriljaen som førte til fredsavtalen i Roma som ble signert i 1994.

Etter at den sosialistiske økonomiske politikken til president Joaquim Chissano ble oppgitt, som førte til privatisering av statsselskaper, ble Guebuza en vellykket og rik forretningsmann, særlig innen byggebransjen, eksport og fiskeindustrien.

Han ble valgt som FRELIMOs presidentkandidat i 2002 etter en tøff intern kamp i partiet. Han ble generalsekretær i partiet samme år.

I august 2021 ble sønnen Ndambi Guebuza dømt for korrupsjon.

## Referanser
Inter Caetera

***Inter Caetera*** var en pavelig bulle utstedt av Pave Alexander VI den 4. mai 1493 for å stoppe kampene mellom Spania og Portugal over territorier i den «nye verdenen». Dokumentet fastsetter en lengdegrad 100 spanske «leguas» vest for Kapp Verde-øyene. Land vest for denne linjen ville høre til Spania mens de øst for linjen gikk til Portugal.

Denne fordelingen var derimot ujevn. Spania hadde en stor innvirkning på bullen, som ekskluderte Portugal fra Amerika (Alexander VI var av spansk opprinnelse). Bakgrunnen for bullens favorisering av Spania var at det var en belønning for nasjonens tjenester for Den romersk-katolske kirke. Tordesillastraktaten (1494) var en nødvendig oppfølging av denne bullen. Den flyttet nord-sør-linjen lenger mot vest, noe som skulle vise seg å gagne de portugisiske interesser i Brasil.

## Se også
* Tordesillastraktaten

## Referanser


## Eksterne lenker
* Engelsk oversettelse av ''Inter Caetera''
Hoderi

**Hoderi** var, ifølge japansk mytologi, sønn av guden Ninigi-no-Mikoto og prinsessen Ko-no-Hana (også kjent som Konohanasakuya-hime). Hoderi, også kjent som Umisachihiko, var fisker, og hans bror Hoori var jeger.

Hoderi er ofte assosiert med havet og fiskeri, og blir noen ganger referert til som "sjøens lykke". I motsetning til sin bror Hoori, som hadde "fjellenes lykke", symboliserer Hoderi rikdommen og gavene fra havet.

Ifølge både Kojiki og Nihon Shoki, to av de eldste og mest betydningsfulle japanske mytologiske tekstene, var Hoderi og hans bror Hoori involvert i en konflikt som begynte med en byttehandel av deres respektive verktøy, fiskekroken og buen, som endte med at Hoori vant over Hoderi.

Hoderi er også ansett som en viktig figur i japansk mytologi fordi hans etterkommere, ifølge legenden, grunnla Hayato-folket som bodde i provinsene Satsuma og Ōsumi.

## Referanser
Homograf

En **homograf** er hvert av to eller flere ord som skrives likt, men som har forskjellig betydning (**heteronym**). En homograf er en form for homonym.

## Eksempler
Noen homografer er:

* *måke* i betydningen «måkefugl» er en homograf til verbet *måke* i betydningen «å skuffe»
* *[[kar]]* i betydningen «mann» er en homograf til *kar* i betydningen «beholder»
* *får* i betydningen «sau» er en homograf til presensformen av «å få»
* *bønner* som flertallsform av «en bønne» er en homograf til *bønner* som flertallsformen av «en bønn»

## Se også
* Homonym, forvekslingsord, hvert av to eller flere ord som uttales eller skrives likt, men har ulikt opphav og ulik betydning
* Heteronym (peker)

## Fotnoter
Swahili (folk)

**Swahili** (swahili: *WaSwahili*, وَسوَحِيلِ) er et folk og en kultur på kysten av Øst-Afrika, hovedsakelig i kystregionene og øyene til Kenya og Tanzania og nord i Mosambik. Swahili-folket omfatter hovedsakelig bantu-, afro-arabiske og komoriske etniske grupper som bor langs Swahili-kysten øst i Afrika, et område som omfatter øygruppen Zanzibar og Tanzanias kyst, øygruppen Komorene, nordlige kystdelene av Kenya, nordlige Mosambik og nordvestlige Madagaskar.

De opprinnelige swahili skilte seg fra andre bantu-folk ved å identifisere seg som Waungwana («de siviliserte»). I visse regioner (som Lamuøya utenfor Kenya) er denne differensieringen enda mer stratifisert når det gjelder samfunnsgruppering og dialekt, noe som antyder de historiske prosessene som swahili har smeltet sammen over tid. Nylig strekker imidlertid swahili-identiteten seg til enhver person av afrikansk avstamning som snakker swahili som sitt første språk, er muslim og bor i en by i de viktigste urbane sentrene i det meste av dagens Tanzania og kyst-Kenya, nordlige Mosambik og Komorene, gjennom en prosess med swahilisering.

Navnet swahili oppsto som et eksonym for språket avledet fra arabisk: سواحل, romanisert: *Sawāhil*, bokstavelig betydning «kyster». Swahili-folk snakker swahili. Swahili-folkets endonym for seg selv er Waungwana, som betyr «de siviliserte». Moderne standardisert swahilispråk er avledet fra kiunguja-dialekten på Zanzibar. Som mange andre verdensspråk har swahili lånt et stort antall ord fra fremmedspråk, spesielt administrative termer fra arabisk, men også ord fra portugisisk, hindi og tysk. Andre, eldre dialekter som kimrima og kitumbatu har langt færre arabiske lånord, noe som indikerer språkets grunnleggende vesen er bantu. Kiswahili fungerte som Øst-Afrikakystens *[[lingua franca]]* (fellesspråk) og handelsspråk fra 800-tallet og framover. Zanzibariske handelsfolks intensive press inn i det afrikanske indre fra slutten av 1700-tallet førte til at swahili ble tatt i bruk som et felles språk i store deler av Øst-Afrika. Derfor er kiswahili det mest talte afrikanske språket, brukt av langt flere enn bare waswahiliene selv.

## Referanser


## Eksterne lenker
*
Wayao

**Wayao** eller **yao** er en folkegruppe i både Malawi (~1 million), Mosambik (~0,5 million) og Tanzania (~0,5 million). Folkegruppens tradisjonelle område var mellom Rovuma- og Ludenda-elvene i det nordlige Mosambik.
Heteronym

**Heteronym** kan sikte til

* Heteronym (litteratur) &ndash; en fiktiv dikterpersonlighet skapt av en forfatter
* Homograf &ndash; ord som skrives likt, men som har forskjellig uttale og betydning
Heteronym (litteratur)

:*Se også pekersiden [[heteronym]].*
Et **heteronym** er, innen litteraturen, en fiktiv dikterpersonlighet. Et heteronym er mer omfangsrikt enn et pseudonym, for det rommer ikke bare et annet navn, men også en annen personlighet. Begrepet ble først brukt av den portugisiske dikteren Fernando Pessoa.
Isonade

**Isonade** (磯撫) er en skapning fra japansk mytologi. Isonade er en stor, mørkeblå hai med tre haler og tre ryggfinner, som skal holde til i havet ved Matsuura, vest i Japan. Som andre haier, blir den tiltrukket av blodsøl i vannet. Med jevne mellomrom vil isonade komme opp fra havdypet for å trekke frisk luft fra overflaten. Men når dette skjer vil det bryte ut storm, og alle skip vil bli slukt av ham.
Lauxanioidea

* løvfluer
* bladlusfluer Chamaemyiidae
* Cremifaniidae
* Eurychoromyiidae
* Celyphidae

**Lauxanioidea** er en gruppe (overfamilie) av fluer som omfatter de to artsrike familiene løvfluer og bladlusfluer, og det små gruppene Eurychoromyiidae, Celyphidae og Cremifaniidae. Bare det to førstnevnte finnes i Norge. Disse er små til middelsstore, tettbygde, ofte livlig fargede fluer. Bladlusfluer Chamaemyiidae og Cremifaniidae lever som parasitter på bladlus og lignende insekter og kan være nyttedyr ved at de holder skadedyr i sjakk. De andre gruppene lever trolig for det meste av råtnende plantedeler. Familien Celyphidae ser ut som biller. Den ene kjente arten i familien Eurychoromyiidae er meget sjelden og har ikke blitt gjenfunnet etter at de første kjente eksemplarene ble samlet inn i 1903.

## Systematisk inndeling

* Ordenen tovinger, Diptera
** fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien **Lauxanioidea**
****** Familien løvfluer, Lauxaniidae
****** Familien Celyphidae
****** Familien Eurychoromyiidae
****** Familien Cremifaniidae
****** Familien bladlusfluer Chamaemyiidae

## Eksterne lenker
*
Matsuura

**Matsuura**  (松浦市 - *Matsuura-shi*) er en by i prefekturet Nagasaki i Japan.

Matsuura ble grunnlagt 31. mars 1955.

## Referanser

## Eksterne lenker
*